section_heading: New Jersey Nets (2004. – 2009.)
paragraph_text: mini|lijevo|160px|Carter u dresu Netsa 17. prosinca 2004. Carter je mijenjan u New Jersey Netse u zamjenu za Alonza Mourninga, Erica Williamsa, Arona Williamsa i dva buduća izbora prvog kruga na draftu. Nakon Carterovog šokantnog priznanja da za vrijeme igranja u Raptorsima nikada nije davao 100% od sebe jer je imao talenta, njihovi navijači nikada mu to nisu oprostili te su ga svaki puta izviždali kada se vratio u Toronto. U doigravnju 2005. godine, Netsi su poraženi od Miami Heata, a Carter je tijekom te serije prosječno postizao 26.8 poena, 8.5 skokova i 5.8 asistencija. 8. siječnja 2006. Carter se ponovno vratio u Air Cana Center gdje su ga navijači naravno izviždali. Nakon zaostatka Netsa od 102:104 nekoliko sekunda prije kraja, Carter je 0.1 sekundi prije kraja postigao ključnu tricu kojom je donio pobjedu Netsima, te se ova izvedba smatra jednom od najboljih jer je atmosferi u dvorani bila neprijateljska. U sezoni 2005./06. Carter je prosječno postizao 24.2 poena, 5.8 skokova i 3.4 asistencija po utakmici te je zajedno s Jasonom Kiddom odveo Netse do 49 pobjeda u regularnom dijelu. U drugom krugu doigravanja Netsi su poraženi u pet utakmica od kasnijih prvaka Miami Heata, a Carter je u 11 nastupa u doigravanju prosječno postizao 29.6 poena, 7 skokova i 5.3 asistencija po utakmici.